**הורים יקרים,**

**בשנה שעברה, לאחר ריבוי של מקרי אלימות בקרב ילדי גיל בי''ס נעשה תהליך במסגרת פעילות שישי חופשי. למרות זאת התופעה חזרה על עצמה לקראת תום תקופת החופש הגדול וממשיכה לפקוד אותנו גם בימים אלה. על מנת לעזור ולמגר תופעה זו התכנסה ועדת פרט בשיתוף נציגות חינוך לדון בדרכים להתמודד הן כהורים לילדים והן כחברי קהילה החיים במחיצת הארועים הקשים. על מנת שנוכל כולנו להבין מה שונה התנהגות זו מהתנהגות נורמטיבית של ילדים – שמשחקים.. משתוללים... רבים, מתווכחים, מרביצים .. וחוזרים להיות חברים..**  **כמה נקודות למחשבה:**

**לאחרונה אנו נתקלים במצב בו האלימות הפיזית מתרחשת בין שניים-שלושה ילדים, אך  ילדים רבים נוספים עומדים מהצד. כאשר מקרה כזה מתרחש מול ילדים בעלי קושי רגשי, קוגניטיבי או פיזי, לא מדובר עוד ב"מכות בין ילדים" אלא בהתעללות. האם אנו כהורים או חברים בקהילה- מוכנים שדבר כזה ייתרחש? בסביבה כזאת אנו רוצים לגדל את ילדנו? התחושה שלנו שלא כך אנו רואים את חברת הילדים שלנו ואין אנו מוכנים שתופעה זו תמשיך להתקיים.**

**יש להדגיש כי מצב זה מורכב מכמה בחינות:**

* **הילד התוקף חווה את שאר הילדים מסביבו כמעודדים, גם אם אינם תומכים באופן מילולי.**
* **מצב זה מעודד את אותו הילד להמשיך עם האלימות ולא לעצור.**
* **במקביל, הילד הנתקף חווה השפלה גדולה עוד יותר, וחוסר מוגנות מכך שיש אנשים מסביב שאינם עוצרים או באים לעזרתו, אך הינם עדים למתרחש.**
* **מעבר לאלה, מצב זה עשוי לעורר אצל הילד הצופה תחושות אשמה, וחוויה שהוא עצמו אינו מוגן בתוך הקהילה שלו, ובכך להפוך גם אותו לקורבן מבלי שמבין זאת או יודע לתת לזה מילים.**

 **מה אפשר לעשות:**

* **על כל הורה לשוחח עם ילדיו, גם אם אתם יודעים שאינם הילדים שתוקפים פיזית ילדים אחרים.**
* **יש לעזור להם להבין כי מצב בו הם הצופים הופך אותם למשתפי פעולה, ויש לזכור כי זה עלול לפגוע גם בהם, מבלי שיידעו להעביר זאת במילים.**
* **ברור לנו שלפעמים להתערב במצב כזה ולנסות להפריד עלול לגרור אלימות פיזית כלפי הילדים המפרידים, או לגבות מחיר חברתי. לכן אנו לא מבקשים לעודד זאת, אלא לעודד את הילדים ללכת הביתה, או להתקשר להוריהם שיבואו לגן המשחקים ויפרידו בעצמם.**

**זה תפקידנו כקהילה לעצור כל סוג של אלימות באופן ברור וחד, ולתת לילדנו תחושה שהם מוגנים, הן מבחינה פיזית והן מבחינה נפשית.**

 **ועדת פרט ופורום חינוך**